钦定古今图书集成/明伦汇编/官常典/第735卷 > 邓国琦
## 钦定古今图书集成/明伦汇编/官常典/第735卷 > 邓国琦

按《东莞县志》：“国琦，东莞人。性刚毅，尚节概。洪武初，以
贤良举，不就。十四年辛酉，草寇苏友兴啸聚剽掠，乡
邑骚动地方，众多附之。惟国琦与缺口镇巡检李添
凤径趋靖康诸乡，起集民丁二千馀，屯守缺口镇。与
贼战不利，退保深溪山。贼复益兵死战，力不支，与李
添凤俱被执。国琦骂贼不屈而死。侍郎陈琏称其英
声伟节，不愧古人”云。